Den otte-årige dreng, der faldt ti meter ned i en gondollift i Hafjell i Norge, er nu godt hjemme i Østervrå igen. 

 

Den otte-årige dreng fra Østervrå, der faldt ned med en gondollift i Norge for halvanden uge siden, er nu hjemme igen. Det skriver Sæby Avis. Drengen slap heldigt fra ulykken. Han har ud over en stor blodansamling fået flere brud på rygsøjlen, men heldigvis ikke på rygmarven, fortæller drengens mor til Sæby Avis. Den otte-årige skal blive en uge hjemme fra skole Drengen nåede at skubbe sig væk med benene, for ikke at få skigondolen over sig, da den røg ned. Ulykken skete den 31. januar i Hafjell ved Lillehammer i Norge, da en kran ved et uheld ramte gondolbanen, så vognen med den otteårige faldt ned 10-15 meter ned. Han var alene i gondolen.